Suchinthana/ta-wikipedia huggingface dataset:
சுரங்கத் தொழில்

சுரங்கத் தொழில் என்பது, பெறுமதி வாய்ந்த கனிமங்களையோ அல்லது பிற நிலவியல் சார்ந்த பொருட்களையோ புவியில் இருந்து அகழ்ந்து எடுக்கும் தொழில் ஆகும். சுரங்கத்ஹ் தொழில் மூலம் அகழ்ந்து எடுக்கும் பொருட்களுள், எளிய உலோகங்கள், மதிப்புள்ள உலோகங்கள், இரும்பு, யுரேனியம், நிலக்கரி, வைரம், சுண்ணக்கல், பாறையுப்பு, பொட்டாசு போன்றவை அடங்கும். வேளாண்மை மூலம் உற்பத்தி செய்யமுடியாத அல்லது செயற்கையாக ஆய்வுகூடங்களிலோ, தொழிற்சாலைகளிலோ உருவாக்க முடியாத பொருட்கள் சுரங்கத் தொழில் மூலம் பெறப்படுகின்றன. பொதுவாக சுரங்கத் தொழிலில் புதுப்பிக்க முடியாத வளங்கள் அகழ்ந்து எடுக்கப்படுகின்றன.

உலோகங்களையும், கற்களையும் அகழ்ந்து எடுத்தல் வரலாற்றுக்கு முந்திய காலம் தொட்டே நடைபெற்றுவரும் ஒரு தொழிலாகும். தற்கால சுரங்கத் தொழில் நடைமுறைகள், தாதுக்களைக் கண்டறிதல், இலாபத்துக்கான சாத்தியக்கூற்று ஆய்வு, தேவையான பொருட்களை அகழ்ந்து எடுத்தல், சுரங்கம் மூடப்பட்ட பின்னர் சுரங்கம் தோண்டிய நிலத்தை மீட்டெடுத்து வேறு பயன்பாடுகளுக்காகத் தயார்ப்படுத்தல் என்பவற்றை உள்ளடக்கியுள்ளது. சுரங்கம் தோண்டும் போதும், தோண்டி முடிந்து சுரங்கம் மூடப்பட்ட பின்னர் பல ஆண்டுகளுக்கும் இது சூழல் மீது விரும்பத்தகாத தாக்கங்களை உருவாக்குகின்றது. இதன் காரண்மாக உலகிலுள்ள பல நாடுகள் இத்தகைய சுரங்கத்தொழிலினால் ஏற்படக்கூடிய தாக்கங்களைக் குறைப்பதற்காகப் பல விதிகளை நடைமுறைப் படுத்துகின்றன. பாதுகாப்பும் இத்துறையில் முக்கியமான ஒன்றாகக் கருதப்படுகின்றது.

சுரங்க செயல்பாட்டு முறைகள்

மேற்கோள்கள்

சுரங்கங்கள் திறந்தவெளி சுரங்கம் மற்றும் நிலத்தடி சுரங்கம் என இரு வகைப்படும்.
செபஸ்டியான் பினேரா

மிகுவேல் உவான் செபஸ்டியான் பினேரா எச்செனிக் (Miguel Juan Sebastián Piñera Echenique, 1 திசம்பர் 1949 – 6 பெப்ரவரி 2024) சிலியின் அரசுத் தலைவராக 2009-1010 ஆம் ஆண்டுத் தேர்தலில் தேர்ந்தெடுக்கப்பட்டார். 2010, சனவரி 17 இல் நடந்த இரண்டாம் சுற்றுத் தேர்தலில் இவர் அதிபராகத் தேர்ந்தெடுக்கப்பட்டார். இவர் நாட்டில் புகழ் வாய்ந்த பொருளியல் நிபுணரும், கோடீசுவரரும், அரசியல்வாதியும் ஆவார்.

இறப்பு 
2024 பெப்பிரவரி 6 ஆம் நாள்சிலி கோடை நேரம் பிற்பகல் 3.30 (ஒ.ச.நே - 03:00) மணியளவில், தரையை விட்டுப் புறப்பட்ட ஒரு சில நிமிடங்களுக்குப் பிறகு, ராபின்சன் ஆர்44 வகையைச் சார்ந்த உலங்கூர்தியில் பயணித்த பினேரா லாஸ் ரியோஸ் மண்டலத்தில் எல் ரான்கோ மாகாணத்தில் ரான்கோ ஏரியில் நொறுங்கி விழுந்த விபத்தில் இறந்தார்.   அந்தப் பகுதியில் ஒரு கடுமையான சூறாவளிக் காற்று வீசியுள்ளது.

மேற்கோள்கள்

வெளி இணைப்புகள் 
 அதிகாரபூர்வ தளம் 

1949 பிறப்புகள்
2024 இறப்புகள்
ஆர்வர்டு பல்கலைக்கழக முன்னாள் மாணவர்கள்
சிலியின் அரசியல்வாதிகள்
போக்குவரத்து விபத்து இறப்புகள்
சு. திருநாவுக்கரசர்

சு. திருநாவுக்கரசர் (Su. Thirunavukkarasar, பிறப்பு: மே 07, 1949) ஓர் தமிழக அரசியல்வாதி ஆவார். இவர் புதுக்கோட்டை மாவட்டம், தீயத்தூர் கிராமத்தில் 1949 ஆம் ஆண்டு பிறந்தார். இவர் முதுகலைகளில் கலை மற்றும் சட்ட இளங்கலை பட்டம் பெற்றார். 
 
1977 முதல் தொடர்ந்து ஆறுமுறை அறந்தாங்கி சட்டமன்றத் தொகுதியில் போட்டியிட்டு வெற்றி பெற்ற இவர் 1977 முதல் 1980 வரை துணை சபாநாயகராகவும்,1980 முதல் 1987 வரை எம்.ஜி.ஆர். அமைச்சரவையில் பல்வேறு துறை அமைச்சராகவும் இருந்தவர். அ.தி.மு.க.வில் இருந்து விலகிய இவர் பாரதீய ஜனதா கட்சியில் இணைந்து மத்தியில் தகவல் தொடர்பு இணை அமைச்சராக பதவி வகித்தார். ஒருமுறை மக்களவை உறுப்பினராகவும், ஒருமுறை மாநிலங்களவை உறுப்பினராகவும் பதவி வகித்தார். இந்திய தேசிய காங்கிரஸ் கட்சியில் இணைந்து அதன் தேசிய செயலாளராக பணியாற்றிய இவர், தமிழக காங்கிரஸ் தலைவராகவும் பணியாற்றி உள்ளார்.

பின்னர் 2019 ஆம் ஆண்டு நடந்த இந்திய மக்களவைத் தேர்தலில், திருச்சி தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

மேற்கோள்கள் 

1949 பிறப்புகள்
வாழும் நபர்கள்
13வது மக்களவை உறுப்பினர்கள்
தமிழக முன்னாள் அமைச்சர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
புதுக்கோட்டை மாவட்ட நபர்கள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
11 ஆவது தமிழ்நாடு சட்டமன்ற உறுப்பினர்கள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
17வது மக்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
6 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
8 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
10 ஆவது தமிழ்நாடு சட்டமன்ற உறுப்பினர்கள்
சிறுநீரகக் கொடை

சிறுநீரகக் கொடை அல்லது சிறுநீரக தானம் என்பது தனது ஒரு சிறுநீரகத்தை, சிறுநீரகம் பாதிப்படைந்தவர்களுக்குத் தானமாக அளிப்பதாகும். ஒவ்வொருவருக்கும் உடலில் இரு சிறுநீரகங்கள் இருக்கின்றன. ஆனால் ஒரு சிறுநீரகம் மட்டுமே பயன்பாட்டில் இருக்கிறது. ஒரு சிறுநீரகம் பழுதடையும் போது மற்றொரு சிறுநீரகம் தானாகவே பயன்பாட்டுக்கு வந்துவிடுகிறது. இரு சிறுநீரகமும் செயலிழக்கும் நிலையில் அவருக்கு மாற்றுச் சிறுநீரகம் தேவைப்படும் போது இந்த சிறுநீரகம் தானமாகப் பெறப்படுகிறது. ஒருவர் உயிருடன் இருக்கும் போது சிறுநீரகம் பாதிப்படைந்த மற்றொரு நபருக்கு சிறுநீரகத்தைத் தானம் செய்ய முடியும். இப்படி சிறுநீரக தானம் செய்பவரின் ரத்த வகையும், தானம் பெற்றுக் கொள்பவரின் இரத்த வகையும் ஒரே பிரிவாக இருக்க வேண்டும் என்பது இங்கு குறிப்பிடத்தக்கது.

மேற்கோள்கள்

மருத்துவக் கொடைகள்
உடல் உறுப்புகள் கொடை

உடல் உறுப்புகள் கொடை அல்லது உடல் உறுப்புகள் தானம் என்பது நோயுற்று உடலுறுப்பு பாதிக்கப்பட்ட ஒருவருக்கு மற்றொருவர் அந்த உடல் உறுப்பைத் தானமாக அளிப்பதாகும். இதை, ஒருவருடைய உடல் உறுப்புகளை இறந்த பின்னரும் வாழும் வாழ்க்கையைத் தருவது உடலுறுப்பு தானம் என்று சிறப்பித்துக் கூறுகின்றனர். உடலுறுப்புகளைத் தானமாகக் கொடுப்பது மதக் கோட்பாடுகளை மீறிய செயல் என்ற நிலை தற்போது மாறி வருகிறது. இருக்கும் வரை இரத்த தானமும், இறந்த பின்பு கண்தானமும் செய்வது மிகச் சிறப்பானது என்கிற எண்ணம் பலருக்கும் ஏற்பட்டுள்ளது.

ஒருவர் உயிருடன் இருந்தாலும் அவருடைய மூளையின் பகுதி பாதிப்படைந்து செயலிழக்கும் நிலையில் அவருடைய இருதயம், சிறுநீரகம் போன்ற முக்கியமான சில உடல் உறுப்புகளை அவருடைய குடும்பத்தார் விரும்பினால் தானம் செய்யலாம். இந்த உடல் உறுப்புகளைத் தானமாகப் பெற்று சிலர் உயிர் வாழ முடியும் என்பதால் இந்த உடலுறுப்புகள் தானம் செய்வது மிகவும் முக்கியமான ஒன்றாக உள்ளது.

விழிப்புணர்வு
இந்தியாவில் 10 லட்சம் பேருக்கு 5 பேர் உடலுறுப்புகளைத் தானம் செய்ய முன் வந்தால் 2200 உடலுறுப்புக்கள், 10 ஆயிரம் சிறுநீரகங்கள், 5 ஆயிரம் இதயம், 5 ஆயிரம் கல்லீரல்கள் கிடைக்கும். இதை இந்தியா மட்டுமின்றி ஆசியா கண்டம் முழுவதும் உடலுறுப்பு தேவைப்படுபவர்களுக்கு வழங்க முடியும்.

உடல் உறுப்புகள் தானம் செய்யும் பொருட்டு மக்களிடம் விழிப்புணர்வை ஏற்படுத்த தமிழ்த் திரைப்பட நடிகர் கமலகாசன் தன்னுடைய உடல் உறுப்புகளை தான் இறந்த பிறகு தானம் செய்வதற்கு உறுதிமொழி அளித்துள்ளார்.

மேற்கோள்கள்

வெளியிணைப்புகள்
 உடல் உறுப்பு தானம் செய்வது எப்படி? 
 உடல் உறுப்பு தானம் 

மருத்துவக் கொடைகள்
திருநெல்வேலி (இலங்கை)

திருநெல்வேலி (Thirunelveli), இலங்கையின் வடக்கே யாழ்ப்பாண மாவட்டத்தில், வலிகாமம் பகுதியில், நல்லூர் பிரதேச செயலாளர் பிரிவில் அமைந்துள்ள ஒரு கிராமம் ஆகும். இது நல்லூர் பிரதேச சபையின் கீழ் நிர்வகிக்கப்படுகிறது. வடக்கே கோண்டாவிலும், கிழக்கே கல்வியங்காடு மற்றும் நல்லூரும், தெற்கே கந்தர்மடமும், மேற்கே கொக்குவிலும் திருநெல்வேலியின் எல்லைகளாக அமைந்துள்ளன. யாழ்ப்பாண நகரில் இருந்து வடக்கு நோக்கி திருநெல்வேலியை ஊடறுத்துச் செல்கின்ற பிரதான வீதிகளில் ஒன்றான பலாலி வீதி, திருநெல்வேலி ஊடான பிரதான போக்குவரத்து மார்க்கங்களில் ஒன்றாகும். 1974 இல் ஆரம்பிக்கப்பட்ட யாழ்ப்பாணப் பல்கலைக்கழகம் இங்கேயே அமைந்துள்ளது.

கிராம சேவையாளர் பிரிவுகள்
J/110 திருநெல்வேலி மேற்கு
J/111 திருநெல்வேலி மத்திதெற்கு
J/112 திருநெல்வேலி தென்கிழக்கு
J/113 திருநெல்வேலி வடகிழக்கு
J/114 திருநெல்வேலி மத்திவடக்கு

கோயில்கள் 
 ஸ்ரீ புவனேஸ்வரி அம்பாள் ஆலய‌ம், திருநெல்வேலி
 ஸ்ரீ பத்திரகாளி அம்பாள் கோயில், திருநெல்வேலி
 திருநெல்வேலி முத்துமாரி அம்மன் கோவில்
 திருநெல்வேலி வெள்ளைப் பிள்ளையார் கோவில்
 தலங்காவற் பிள்ளையார் கோவில்
 திருநெல்வேலி சிவன் கோயில் (ஸ்ரீ நீலாயதாட்சி சமேத காயாரோகணேஸ்வரர் ஆலயம்)
 திருநெல்வேலி கிழக்கு கேணியடி ஞானவைரவர் ஆலயம்

இவற்றையும் பார்க்கவும்
 யாழ்ப்பாண மாவட்டத்தில் உள்ள ஊர்களின் பட்டியல்
 யாழ்ப்பாண கிராம அலுவலர் பிரிவுகள்
 திருநெல்வேலித் தாக்குதல், 1983

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
யாழ்ப்பாண மாவட்டம்
இந்து சமய கோயில் வாகனங்கள்

இந்து சமய கோயில் வாகனங்கள் என்பது இந்து சமயக் கோயில்களில் உற்சவர் திருவிழா காலத்தில் உலா செல்வதற்காக உள்ள வாகனங்கள் ஆகும். இவற்றை உற்சவ வாகனங்கள் என்றும் அழைக்கலாம்.  

இந்த வாகனங்கள் மரத்தினால் செய்யப்படுகின்றன. சில கோயில்களில் மரத்தினால் ஆன வாகனங்கள் மேல் வெள்ளி, தங்க தகடுகள் பதிந்துள்ளனர். இந்த வாகனங்களை இயற்கை சீற்றங்களில் இருந்து பாதுகாக்க கோயிலில் வாகன மண்டபம் என்ற பகுதியில் வைக்கின்றனர். 

இந்து சமயத்தில் ஒவ்வொரு இறைவனுக்கும் தனித்த வாகனம் உள்ளது.

இறை வாகனங்களின் பட்டியல்
 அதிகார நந்தி வாகனம்
 அனுமந்த வாகனம்
 ஆடு வாகனம்
 கண்ட பேரண்ட பட்சி வாகனம்
 கந்தர்வ வாகனம்
 கருட வாகனம்
 கல்பவிருட்சம் வாகனம்
 காக்கை வாகனம்
 காமதேனு வாகனம்
 கிளி வாகனம்
 குதிரை வாகனம்
 கைலாச வாகனம்
 கோவர்த்தனகிரி வாகனம்
 சந்திரப் பிரபை வாகனம்
 சிம்ம வாகனம்
 சூரியப் பிரபை வாகனம்
 சேஷ வாகனம்
 தாரகாசுர வாகனம்
 திருப்புளி ஆழ்வார் வாகனம்  
 நரகாசுர வாகனம்
 பத்ம வாகனம்
 புருசா மிருக வாகனம்
 புலி வாகனம் 
 புன்னை மர வாகனம்  
 பூத வாகனம் 
 மயில் வாகனம் 
 மான் வாகனம்  
 மூஞ்சூறு வாகனம் 
 யாளி வாகனம்  
 யானை வாகனம்
 ரிஷப வாகனம் 
 ஹம்ச வாகனம்

மற்றவை
 கண்ணாடி பல்லக்கு 
 ஆளும் பல்லக்கு
 விமானம்
 சப்பரம்
 பல்லக்கு
 பரங்கி நாற்காலி 
 தேர்
 கோரதம்
 வீதி உலா உபகரணங்கள்

மேற்கோள்கள்

இந்துக் கோயிலில் காணும் பொருட்கள்
இந்துக் கடவுள் வாகனங்கள்
தொழிற்பயிற்சி நிலையங்கள்

இந்தியாவில் கைவினைஞர்கள் பயிற்சிக்காக ஐடிஐ என்னும் தொழிற்பயிற்சி நிலையங்கள் நாடெங்கும் அமைக்கப்பட்டுள்ளன. இந்தியாவில் மொத்தம் 11,964 தொழிற்பயிற்சி நிலையங்கள் இயங்கி வருகின்றன. இதில் அரசு தொழிற்பயிற்சி நிலையங்கள் 2284 ம், தனியார் தொழிற்பயிற்சி நிலையங்கள்  9680 ஆகியவையும் அடங்கும். இவற்றில் ஐந்து நிறுவனங்கள், பார்வையற்றோருக்கான சிறப்பு மையங்கள். இங்கிருந்து, 126 வகைத் தொழில்களில் முறையாகப் பயிற்சி பெற்று, ஆண்டுதோறும், சுமார் 23 லட்சம் பேர் தகுதி வாய்ந்த தொழிலாளர்களாக வெளி வருகின்றனர். இந்தத் தொழிற்பயிற்சி நிலையங்கள் அனைத்தும் இந்திய அரசின் தொழிற்பயிற்சிப் பாடத்திட்டங்களைக் கொண்டுள்ளன. இங்கு அளிக்கப்படும் பயிற்சிகளுக்கான காலம், பயிற்சிக்கு ஏற்ப ஓராண்டு, இரண்டு வருடங்கள் எனக் கால அளவுகளைக் கொண்டுள்ளது. இந்தப் பயிற்சியின் முடிவில் நடைபெறும் தேர்வுகளுக்கு வினாத்தாள் இந்தியா முழுவதும் ஒரே மாதிரியாக அமைக்கப்படுகின்றன. இத்தேர்வில் தேர்ச்சியடையும் மாணவர்களுக்கு குறிப்பிட்ட பயிற்சியின் பெயரிலான தேசியத் தொழிற்பயிற்சிச் சான்றிதழ்கள் வழங்கப்படுகின்றன.

தொழிற்பயிற்சி நிலைய வகை
இந்திய அரசின் கட்டுப்பாட்டில், மாநில அரசின் நேரடி நிர்வாகத்தில் நடத்தப்படும் தொழிற்பயிற்சி நிலையங்கள், அரசினர் தொழிற்பயிற்சி நிலையங்கள் என்றும், தனியார் அமைப்புகளின் மூலம் நடத்தப்படும் தொழிற்பயிற்சி நிலையங்கள் தனியார் தொழிற்பயிற்சி நிலையங்கள் என்றும் அழைக்கப்படுகின்றன.

தனி தேர்வு வாரியம் 
ஐடிஐ முடித்தவர்களும், அவர்கள் தேர்ந்தெடுத்த பயிற்சி வகையைப் பொறுத்து 10 ஆவது அல்லது  12 ஆம் வகுப்புக்கு இணையான சான்றிதழ்களை அளிக்கப் போவதாக மத்திய அமைச்சர் கூறியுள்ளார்.  அதன்படி, விரைவில் ஐடிஐ மாணவர்களுக்கு தேர்வு நடத்த, தனி வாரியம் அமைக்கப்படும் என்று நடுவண் அமைச்சர் அறிவித்துள்ளார்.

மேற்கோள்கள்

இதையும் பார்க்க

தமிழ்நாட்டிலுள்ள அரசினர் தொழிற்பயிற்சி நிலையங்கள்

இந்தியாவில் கல்வி
தொழிற்பயிற்சி நிறுவனங்கள்
இளைய அப்துல்லாஹ்

இளைய அப்துல்லாஹ் (பிறப்பு: 21 மே 1968) இலங்கை முசுலிம் எழுத்தாளரும், வானொலி, தொலைக்காட்சி ஊடகவியலாளரும் ஆவார். இலங்கை சாகித்திய மண்டலப் பரிசு பெற்றவர். புலம் பெயர்ந்து இலண்டனில் வசித்து வருகிறார்.

வாழ்க்கைச் சுருக்கம்
இளைய அப்துல்லாஹ் இலங்கையின் வட மாகாணத்தில் முல்லைத்தீவு மாவட்டம், புளியங்குளத்தில் ஒட்டுசுட்டான் என்ற கிராமத்தில் மொகமட் நவாஸ், ஹப்சா ஆகியோருக்குப் பிறந்தவர். 1984 ம் ஆண்டில் இருந்து சிறுகதைகள், இலக்கியக்கட்டுரைகள், கவிதைகள் எழுதி வருகிறார். 1996, 97 ஆம் ஆண்டுகளில் இலங்கை வானொலி தேசிய சேவையில் ‘விடியலை நோக்கி’ எனும் சமாதானத் தொனிப் பொருளில் சஞ்சிகை நிகழ்ச்சியை தொகுத்து வழங்கினார். 2000 சூலை முதல் இலண்டன் தீபம் தொலைக்காட்சியில் இணைந்து செய்தி வாசிப்பாளர், அறிவிப்பாளர், நிகழ்ச்சி விவரணத் தயாரிப்பாளராகப் பணியாற்றினார். தற்போது ஐபிசி தமிழ் தொலைக்காட்சி சேவையில் பணியாற்றுகிறார்.

விருதுகள்
இலங்கை சாகித்திய மண்டலப்பரிசு 2005 (பிணம் செய்யும் தேசம், கவிதை நூலுக்காக)
இலங்கை பத்திரிகை ஸ்தாபனத்தின் சிறந்த பத்தி எழுத்தாளருக்கான பி.ஏ சிறீவர்த்தன விருது 2006

எழுதிய நூல்கள்

துப்பாக்கிகளின் காலம், சிறுகதைத் தொகுப்பு, 2004
பிணம் செய்யும் தேசம், கவிதைத் தொகுப்பு, இலங்கை சாகித்திய மண்டலப் பரிசு கிடைத்திருக்கிறது. 
அண்ணை நான் தற்கொலை செய்யப்போகிறேன் கட்டுரைகள்
கடவுளின் நிலம், கட்டுரைகள்
லண்டன் உங்களை வரவேற்பதில்லை, கட்டுரைகள்
நீரில் விளக்கெரியும் நந்திக்கடல், கட்டுரைகள்

மேற்கோள்கள்

வெளி இணைப்புகள்
இளைய அப்துல்லாவின் வலைப்பதிவு

இலங்கை முஸ்லிம் எழுத்தாளர்கள்
முல்லைத்தீவு மாவட்ட நபர்கள்
1968 பிறப்புகள்
பிரித்தானிய இலங்கைத் தமிழ் வம்சாவளி மக்கள்
மல்லாகம்

மல்லாகம் (ஆங்கிலம் : Mallakam) இலங்கையின் வட மாகாணத்தில் அமைந்துள்ள நகரமாகும். யாழ். நகரில் இருந்து சுமார் 10 கிலோமீற்றர் (6 மைல்) அமைந்துள்ளது. இந் நகர் மத்திய மல்லாகம், வட மல்லாகம், மற்றும் தென் மல்லாகம் ஆகிய மூன்று கிராம அலுவலர் பிரிவுகளைக் கொண்டது. 2012 ஆம் ஆண்டு சனத்தொகைக் கணக்கெடுப்பின் படி இந்நகரின் மொத்த சனத்தொகை 6834 ஆகும்.

ஆலயங்கள்
அவற்றுள் சில:
 கோட்டைக்காடு சாளம்பை முருகமூர்த்தி ஆலயம்
 மல்லாகம் பழம்பதி விநாயகர் தேவஸ்தானம்
 நீலியம்பனைப் பிள்ளையார் ஆலயம்
 மல்லாகம் கோணப்புலம் ஞானவைரவர் கோவில்
 மல்லாகம் முதலி அம்பாள் ஆலயம்
 மல்லாகம் நரியிட்டான் நாகபூசணி அம்மன் ஆலயம்
 மல்லாகம் வீரபத்திரர் ஆலயம்
 மல்லாகம் பெரியதம்பிரான் ஆலயம் (திருமருஞ்சோலை)
 மல்லாகம் காளிகாதேவி ஆலயம்
 மல்லாகம் கைலாயவளவு சிவஞான வைரவர் ஆலயம்
 மல்லாகம் கட்டுவன் வீதி கண்ணகி அம்பாள் ஆலயம்
 மல்லாகம் புனித சதாசகாய அன்னை ஆலயம்
 குளமங்கால் புனித சவேரியார் ஆலயம்
 மல்லாகம் புனித புதுமை மாதா ஆலயம்

பாடசாலைகள்
 மல்லாகம் மகா வித்தியாலயம்
 மல்லாகம் கனிஷ்ட வித்தியாலயம்
 மல்லாகம் விசாலாட்சி வித்தியாலயம்
 குளமங்கால் றோமன் கத்தோலிக்க தமிழ் கலவன் பாடசாலை

Articles containing Tamil-language text

குறிப்புகள் 

Coordinates on Wikidata
யாழ்ப்பாண மாவட்டத்திலுள்ள ஊர்களும், நகரங்களும்
சோபர்ஸ்

சர் கார்பீல்டு ஆபர்ன் சோபர்ஸ் (Sir Garfield St Aubrun Sobers, ) பிறப்பு: சூலை 28, 1936) என்பவர் 1954 முதல் 1974 ஆம் ஆண்டு வரை மேற்கிந்தியத்தீவுகள் துடுப்பாட்ட அணிக்காக விளையாடிய சகலத் துறையர் ஆவார். இவர் காரி எனவும் காரி சோபர்ஸ் எனவும் அழைக்கப்படுகிறார்.

அனைத்துக் காலத்திற்குமான துடுப்பாட்ட வரலாற்றின் மிகச் சிறந்த சகலத்துறையராக அறியப்படுகிறார்.

சோபர்ஸ் பிரிஜ்டவுண், பார்படோசுவில் பிறந்தார். 1953 ஆம் ஆண்டில் தனது 16 ஆவது  வயதில் பார்படோசு துடுப்பாட்ட அணிக்காக முதல் தரத் துடுப்பாட்டப் போட்டிகளில் அறிமுகம் ஆனார். 1954 ஆம் ஆண்டில் மேற்கிந்தியத் தீவுகள் துடுப்பாட்ட அணிக்காக தேர்வுத் துடுப்பாட்டப் போட்டிகளில் அறிமுகம் ஆனார். பந்து வீச்சாளராக அறிமுகம் ஆனார். பின் மட்டையாளராகவும் செயல்பட்டார்.1958 ஆம் ஆண்டில் பாக்கித்தான் துடுப்பாட்ட அணிக்கு எதிரான அறிமுகப் போட்டியில் 365 ஓட்டங்கள் எடுத்து வீழாமல் இருந்ததன முலம் தனி ஒருவரின் அதிகபட்ச ஓட்டங்கள் எனும் சாதனையைப் படைத்தார். 1994 ஆம் ஆண்டில் இவரின் அணியைச் சேர்ந்த பிறயன் லாறா இந்தச் சாதனையை முறியடித்தார். 1965 முதல் 1972 ஆண்டு வரை அணித் தலைவராக இருந்தார்.

இவர் மொத்தம் 93 தேர்வுத் துடுப்பாட்டங்கள் மேற்கிந்தியத்தீவுகள் துடுப்பாட்ட அணிக்காக விளையாடி மொத்தம் 8032 ஓட்டங்கள்எடுத்துள்ளார். இவரின் சராசரி 57.78 ஆகும். பந்துவீச்சில் 235 இலக்குகளை 34.03 எனும் பொருளாதார சிக்கனத்தில் எடுத்தார். 5000 ஓட்டங்களுக்கு மேல் எடுத்துள்ள வீரர்களின் வரிசையில் சராசரி அடிப்படையில் நான்காவது இடத்தில் உள்ளார். மொத்தமாக 383 முதல் தரத் துடுப்பாட்டப் போட்டிகளில் விளையாடியுள்ள இவர் 28,000 ஓட்டங்கள் மற்றும் 1,000 இலக்குகள் எடுத்துள்ளார்.துடுப்பாட்டத்தில் இவரின் பங்களிப்பைப் பாராட்டும் விதமாக இரண்டாம் எலிசபெத் இவருக்கு நைட் எனும் பட்டத்தை அளித்தார். ஆத்திரேலியப் பெண்ணை திருமணம் செய்ததினால், இவர் இரட்டை குடியுரிமை  பெற்றுள்ளார். இவர் 1980 ஆம் ஆண்டில் திருமணம் செய்தார். 1998 ஆம் ஆண்டில் பாராளுமன்றத்தில் சட்டம் இயற்றியதன் மூலம் பார்படோசின் தேசிய நாயகர்களுள் ஒருவராக சோபர்ஸ் போற்றப்படுகிறார்.

ஆரம்பகால வாழ்க்கை 
சர் கார்பீல்டு ஆபர்ன் சோபர்ஸ் சூலை 28, 1936 இல்  பிரிஜ்டவுண், பார்படோசுவில் பிறந்தார்.  இவரின் பெற்றோர்  ஷாமோந்த்- தெல்மா சோபர்ஸ். இவர் பிறக்கும் போது இரு கைகளிலும்  ஆறு விரல்களோடு பிறந்தார். இவரின் பள்ளிக்க்காலத்தில் கூரிய கத்தி கொண்டு அவரே அதனை நீக்கியுள்ளார் இவரின் பெற்றோருக்கு மொத்தம் ஆறு குழந்தைகள். சோபர்ஸ் ஐந்தாவது குழந்தையாகப் பிறந்தார். இவருக்கு ஐந்து வயதாக இருக்கும் போது இவரின்  தந்தை இறந்து விட்டார்.

சோபர்ஸின் ஆரம்பகாலத்தில் தான் விளையாடிய அனைத்து விளையாட்டுக்களிலும் தனது திறமையை சிறப்பாக வெளிப்படுத்தியுள்ளார். குறிப்பாக துடுப்பாட்டம், காற்பந்து, கூடைப்பந்தாட்டம் ஆகிய விளையாட்டுகளில் சிறப்பாக விளையாடினார். இவரும் , இவரின் சகோதரர் ஜெரால்டும் இணைந்து பள்ளிகளுக்கிடையேயான விளையாட்டுக்களில் இவர்களின் பள்ளி அணியை தொடர்ந்து மூன்று ஆண்டுகள் வெற்றிபெறச் செய்தனர்.

தனிப்பட்ட வாழ்க்கை 
மேற்கிந்தியத் தீவுகளின் 1966-67 இந்தியச் சுற்றுப்பயணத்தின் போது இவருக்கும் இந்திய நடிகை அஞ்சு மகேந்திருவுக்கும் திருமண உறுதி நடந்தது. பின் செப்டம்பர் ,1969 இல் ஆத்திரேலியாவைச் சேர்ந்த ப்ரூ கிர்பி என்பவரைத் திருமணம் செய்தார். மேத்யூ மற்றும் டேனியல் என இரு குழந்தையும் ஜெனீவீவ் எனும் தத்தெடுக்கப்பட்ட மகளும் உள்ளனர்.

மேற்கோள்கள்

மேற்கிந்தியத் தீவுகளின் துடுப்பாட்டக்காரர்கள்
1936 பிறப்புகள்
வாழும் நபர்கள்
விசுடென் துடுப்பாட்டக்காரர்கள்
பார்படோசு விளையாட்டு வீரர்கள்
மாவிட்டபுரம்

மாவிட்டபுரம் யாழ்ப்பாண மாவட்டத்தில் தெல்லிப்பழை பிரதேச செயலாளர் பிரிவில் அமைந்துள்ள ஒரு ஊராகும். யாழ்ப்பாணம் -காங்கேசன்துறை வீதியில் யாழ்ப்பாண நகரில் இருந்து சுமார் 9 மைல்கள் தொலைவிலும், காங்கேசன்துறையில் இருந்து சுமார் ஒரு மைல் தொலைவிலும் இவ்வூர் உள்ளது. மாவிட்டபுரம், மாவிட்டபுரம் தெற்கு, என இரண்டு கிராம அலுவலர் பிரிவுகளைக் கொண்ட இவ்வூரின் வடக்கு எல்லையில் காங்கேசன்துறையும், மேற்கு எல்லையில் கொல்லங்கலட்டியும், தெற்கு எல்லையில் தெல்லிப்பழையும் கிழக்கில் வீமன்காமமும் உள்ளன.

மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசுவாமி கோவில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன. மாவிட்டபுரத்தில் மிகவும் பழமை வாய்ந்த மாவிட்டபுரம் கந்தசாமி கோயில் உள்ளது. இக் கோயிலின் வரலாறும், இவ்வூருக்குப் பெயர் வந்த வரலாறும் ஒன்றுடன் ஒன்று தொடர்புபடுத்திக் கூறப்படுகின்றன.

சோழநாட்டு இளவரசி ஒருத்திக்கு குதிரைமுக நோய் எனப்படும் நோய் ஏற்பட்டதாகவும் இது எந்த மருந்துக்கும் குணமாகாததால், யாழ்ப்பாணத்துக்கு வந்து இன்றைய மாவிட்டபுரப் பகுதியில் இருந்த புனித நீர்நிலை ஒன்றில் நீராடிக் குணம் பெற்றதாகவும், அதனால் மகிழ்ச்சியுற்ற இளவரசி அப்பகுதியில் முருகனுக்கு ஒரு கோயில் எழுப்பியதாகவும். இந்நிகழ்வை ஒட்டியே இவ்வூருக்கும் மாவிட்டபுரம் (மா (குதிரை) + விட்ட + புரம்) என்ற பெயர் ஏற்பட்டது என்பதும் யாழ்ப்பாண மக்கள் மத்தியில் நிலவும் ஐதீகம்.

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
யாழ்ப்பாண மாவட்டம்
சென்னைத் திரைப்படக் கல்லூரி

தமிழ்நாடு அரசின் செய்தி மற்றும் மக்கள் தொடர்புத் துறையின் கீழ் சென்னை அடையாறு பகுதியில் தரமணியில் இயங்கும் திரைப்படப் பயிற்சி நிறுவனம் ஆகும். இந்த நிறுவனத்தில் எழுத்து மற்றும் இயக்கம், ஒளிப்பதிவு, ஒலிப்பதிவு போன்ற பிரிவுகளில் தொழில்நுட்பப் பயிற்சிகள் அளிக்கப்பட்டு தேர்ச்சியடையும் மாணவர்களுக்கு குறிப்பிட்ட பிரிவுகளின் கீழாக திரைப்படத் தொழில்நுட்பப் பட்டதாரிச் சான்றிதழ் (Bachelor of visual arts - B.V.A) அளிக்கப்படுகிறது. எம்ஜிஆர் நினைவாக இதன் பெயர் 2006-இல் எம்ஜிஆர் அரசு திரைப்படம் மற்றும் தொலைக்காட்சி பயிற்சி நிறுவனம் எனப்பெயர் மாற்றம் செய்யப்பட்டது.

இதனையும் காண்க
 எம். ஜி. ஆர் திரைப்பட நகர்

மேற்கோள்கள்

திரைப்படக் கல்வி
சென்னையில் உள்ள பல்கலைக்கழகங்களும் கல்லூரிகளும்
அசுவமேத யாகம்

அசுவமேத யாகம் என்பது ஒரு பெரிய வேள்வியாகும். ஒரு நாட்டின் அரசன் தனது அரச குதிரையை தனது வெற்றிக் கொடியை அதன் முதுகுப்பகுதியில் கட்டி நாடு முழுவதும் திரிய விடுவான். அந்தக் குதிரையுடன் அவனோ அல்லது அவனது அரச பிரதிநிதியோ பெரும்படையுடன் உடன் செல்வார்கள். அதைப் பிடித்து மடக்கும் வேற்று அரசன் மேல் படையெடுப்பு நடத்தி அவனை வெற்றிகொண்ட பின் குதிரை மேலும் தொடர்ந்து செல்லும், மற்ற மன்னர்களெல்லாம் அவனது ஆட்சியை ஏற்றுக் கொண்ட பிறகு “சக்கரவர்த்தி” என்று தன்னைப் பிரகடனப்படுத்திக் கொள்வான். பின்னர் அந்தக் குதிரையைக் கொன்று அதன் கொழுப்பை விட்டு யாகம் செய்வான். யாகத்தீயில் குதிரையை சுட்டு அதன் மாமிசத்தை விருந்து படைப்பான்.

தசரதன் நடத்திய அசுவமேத யாகம்
அயோத்தி அரசன் தசரதன் அசுவமேத யாகம் ஒன்றை நடத்தினான். இந்த யாகத்தை நடத்துவதற்காக கலைக்கோட்டு முனிவர்  அழைத்து வரப்பட்டார். அவர் நடத்தி முடித்த அசுவமேத யாகத்திற்குப் பின் தசரத மகாச்சக்கரவர்த்தி என அழைக்கப்பட்டான்.

தருமன் நடத்திய அசுவமேத யாகம்
குருச்சேத்திரப் போருக்குப் பின் தருமன் “சக்கரவர்த்தி” பட்டத்திற்காக அசுவமேத யாகம் நடத்தினார். அந்தக் குதிரையைத் தொடர்ந்து அருச்சுனன் பெரும் படையுடன் சென்று வெற்றி பெற்று யாகம் நடத்தி சக்கரவர்த்தியானான்.

முதலாம் சாதகர்ணி நடத்திய அசுவமேத யாகம் 
சாதவாகன அரசர்களில் மூன்றாவது மன்னரான முதலாம் சாதகர்ணி தனது ஆட்சி எல்லைப்பகுதியை தக்காணத்தின் வடக்குப்பகுதியில் நிலை நிறுத்தியதோடு அல்லாமல் மத்திய இந்தியாவின் பெரும் பகுதியை தன் ஆட்சிக்குள் கொண்டுவந்தார். இதற்காக இரண்டு அசுவமேத யாகம் நடத்தியதாக அறியப்படுகிறது.

சான்றாவணம்

இந்து சமய யாகங்கள்
தடங்கல் இல்லா ஆற்றல் வழங்கி

தடங்கல் இல்லா ஆற்றல் வழங்கி (த.இ.ஆ)(Uninterrupted Power Supply)  என்பது தடங்கல் இல்லாமல் மின் ஆற்றலை வழங்க வல்ல ஆற்றல் வழங்கி ஆகும். வழமையான மின் சேவைக்கு தடங்கள் ஏற்பட்டால், மின்கலங்களைப் பயன்படுத்தி தொடர்ந்து ஆற்றல் வழங்கும் வண்ணம் இவை அமைகின்றன. இவை கணினி பிணையம், தொலைத்தொடர்பு பிணையம் போன்றவற்றில் அதிகம் பயன்படுத்தப்படுகின்றன.

மேற்கோள்கள்

ஆற்றல்
வன்பொருட்கள்
வெ. வைத்தியலிங்கம்

வெ. வைத்தியலிங்கம்  (பிறப்பு: அக்டோபர் 5, 1950), இந்தியாவின் ஒன்றியப் பகுதியான  புதுச்சேரியின் அரசியல்வாதியும் முன்னாள் முதல் அமைச்சரும் ஆவார். முதன்முறையாக 1991 முதல் 1996 வரையும் பின்னர் இரண்டாம் முறையாக 2008 -2011 காலகட்டத்திலும் முதலமைச்சராகப் பணியாற்றினார். எட்டுமுறை சட்டப்பேரவையில் உறுப்பினராகத் தேர்ந்தெடுக்கப்பட்டு மூத்த பேரவை உறுப்பினராக விளங்குகிறார். 

இவர் புதுவையின் இரண்டாவது முதலமைச்சராக பொறுப்பேற்ற வெங்கடசுப்பா ரெட்டியாரின் மகனாவார். வைத்திலிங்கம் குடும்பம் பிரெஞ்சு ஆட்சிக்கு எதிராக சுதந்திரப் போராட்ட வீரர்களாக பணியாற்றியதற்காக அறியப்படுகிறது.

இளமை வாழ்வு 

பாண்டிச்சேரியில் பிறந்து மதுக்கரை, புதுச்சேரியில் வளர்ந்த வைத்தியலிங்கம், சென்னை இலயோலாக் கல்லூரியில் பயின்று பின்னர் தமது குடும்ப விவசாயத்திற்கு திரும்பினார். 1969 ஆம் ஆண்டு புதுவை மருத்துவ சேவை இயக்குனராக இருந்த டா.சாம்பசிவத்தின் மகள் சசிகலாவை மணம் புரிந்தார். புதுவை மாநில நில வளர்ச்சி வங்கியின் தலைவராகப் பணியாற்றியுள்ளார்.

மேற்கோள்கள்

வெளி இணைப்புகள்

 
 

 
 

 
 

1950 பிறப்புகள்
புதுச்சேரியைச் சேர்ந்த இந்திய தேசிய காங்கிரஸ் அரசியல்வாதிகள்
வாழும் நபர்கள்
புதுச்சேரி முதலமைச்சர்கள்
17வது மக்களவை உறுப்பினர்கள்
புதுச்சேரி சட்டமன்ற உறுப்பினர்கள் 2011-2016
பொறுப்பாண்மை

பொறுப்பாண்மை என்பது ஒரு தனிநபர், அரசு, வணிக மற்றும் இலாப நோக்கமற்ற அமைப்புகள் பொறுப்புக்களை கையாள்வது தொடர்பான ஒரு கருத்துரு ஆகும்.  ஒரு தரப்பு பொறுப்புக்களை பெறும் பொழுது, அந்த பொறுப்புக்கள் தொடர்ப்பாக அவர்கள் எடுக்கும் முடிவுகளுக்கும், செயற்பாடுகளுக்கும், விளைவுகளுக்கும் அவர்களே முழுமையான பொறுப்புடையவர்கள் என்பது பொறுப்பாண்மை ஆகும்.  பொறுப்பாண்மை தெளிவாக பொறுப்புக்களையும், அந்த பொறுப்புக்களை முறையாக செய்யாவிட்டால் அதற்கான தண்டனைகள் அல்லது விளைவுகளை வரையறை செய்கிறது.

மேற்கோள்கள்

நிர்வாகம்
அரசாட்சி முறைமைகள்
மதிப்பீடுகள்
சட்ட ஆட்சி

சட்ட ஆட்சி என்பது ஆட்சி வரையறை செய்யப்பட்ட சட்டங்களுக்கு ஏற்ப நடைபெற வேண்டும் என்று கூறும் ஒரு கோட்பாடு ஆகும்.  சட்ட ஆட்சி அரசுகளின், வணிக நிறுவனங்களின், இலாப நோக்கமற்ற அமைப்புக்களின் ஒரு கூறாக அமைகிறது.

இது சட்டம் ஆட்சியாளர்களுக்கும், மக்களும், செல்வந்தர்களும், ஏழைகளும் என எல்லோருக்கும் ஒரே மாதிரியாக சட்டம் அமைய வேண்டும் என்றும் வரையறை செய்யப்படுகிறது.  எனினும் சட்ட ஆட்சி என்பது சட்டங்கள் நியாமனவையா என்பது பற்றி தீர்மானிக்காமல், இருக்கும் சட்டங்கள் படி சமூகம் இயங்க வேண்ட என்ற கருத்துருவை கூடுதலாக சுட்டி நிற்கிறது.  சட்டங்கள் மாற்றப் பட வேண்டுமானால் அது அந்த அந்த நாட்டு சட்டமியற்று வழிமுறைகளின் ஊடாக நிகழலாம்.

மேற்கோள்கள்

அரசாட்சி முறைமைகள்
ஜேம்ஸ் ராம்ஸ்போதம்

சாந்தசுவாமி என்ற தீட்சைப் பெயர் கொண்ட ஜேம்ஸ் ராம்ஸ்போதம், இரண்டாம் சோல்பரிப் பிரபு (James Ramsbotham, 2nd Viscount Soulbury, மார்ச் 21, 1915 - திசம்பர் 12, 2004) என்பவர் யாழ்ப்பாணம் யோகசுவாமிகளின் துறவுச் சீடர்களில் ஒருவராவார். தன்னை அறியும் ஆர்வத்தாலே (Urge for Self-Realization) யோகசுவாமிகளை அண்டி வந்து உயர் ஞான சாதனை பயின்று உயர்நிலை அடைந்த ஞானி.

வாழ்க்கைக் குறிப்பு
ஜேம்சு ராம்சுபோதத்தின் தந்தையார் இலங்கையில் பிரித்தானியர் ஆட்சிக்காலத்தில் இறுதி ஆளுனராக இருந்த சோல்பரிப் பிரவு ஹேவால்ட் ராம்ஸ்போதம் ஆவார். இவரது தாயார் பெயர் டோறிஸ் டி ஸ்ரெயின் ராம்ஸ்போதம். ஜேம்சு 1915 ஆண்டு மார்சு 21 ஆம் நாள் இங்கிலாந்தில் பிறந்தார். இளமையில் நல்லொழுக்கமுள்ள கிறித்தவராக வளர்ந்தார். ஈட்டன் கல்லூரியில் படிப்பை முடித்த ஜேம்சு, பின்னர் ஒக்சுபோர்டு பல்கலைக்கழகத்தின் மாக்டெலன் கல்லூரியில் மெய்யியல் துறையில் படித்துப் பட்டம் பெற்றார். இரண்டாம் உலகப் போர்க் காலத்தில் இவர் ரீமீ என அழைக்கப்படும் ரோயல் மின்னியல் பொறிமுறை பொறியியலாளர் நிறுவனத்தில் பணியாற்றினார். 1949 ஏப்ரல் 5 இல் இவர் ஆந்தியா மார்கரெட் வில்ட்டன் என்பவரை திருமணம் புரிந்தார். ஆனாலும், மனைவி அடுத்த ஆண்டே 1950 சூன் 26 இல் காலமானார்.

மேற்கோள்கள்

வெளி இணைப்புகள்

1915 பிறப்புகள்
2004 இறப்புகள்
கந்தரோடை

கந்தரோடை யாழ்ப்பாண மாவட்டத்தின் வலிகாமப் பிரிவில், உடுவில் பிரதேச செயலாளர் பிரிவில் உள்ள ஒரு ஊர். இவ்வூரின் வடக்கு எல்லையில் மாசியப்பிட்டி, மல்லாகம் ஆகிய ஊர்களும், கிழக்கு எல்லையில் சுன்னாகம், உடுவில் ஆகிய ஊர்களும், தெற்கில் சங்குவேலியும், மேற்கில் சண்டிலிப்பாயும் உள்ளன. சுன்னாகத்தில் இருந்து மாசியப்பிட்டிக்குச் செல்லும் வீதியில், சுன்னாகத்தில் இருந்து சுமார் ஒரு மைல் தொலைவில் இவ்வூர் அமைந்துள்ளது.

வரலாறு 
யாழ்ப்பாண மாவட்டத்தில் உள்ள மிகப் பழைய குடிருப்புப் பகுதிகளில் இது முக்கியமானது. இது இலங்கையிலேயே நகராக்கம் இடம்பெற்ற மிகப் பழைய இடங்களில் ஒன்றாகவும் சொல்லப்படுகின்றது. தற்போது இது சிறிய ஊராக இருப்பினும் பழைய காலத்தில் யாழ்ப்பாணப் பகுதியின் தலைமையிடமாக இருந்ததாகக் கருதப்படுகிறது. அக்காலத்தில் கதிரமலை என அழைக்கப்பட்டதாகச் சொல்லப்படுகிறது. இவ்வூரில் செய்யப்பட்ட அகழ்வாய்வுகள் மூலம் பல பண்டைய கால சின்னங்கள் கண்டுபிடிக்கப்பட்டுள்ளன. கந்தரோடைக் குடியேற்றம் புத்தசமயக் காலத்துக்கும் முற்பட்டது என்பதையும் பெருங்கற்காலப் பண்பாட்டுக்கு உரிய சான்றுகள் இங்கு காணப்படுவதையும் ஆய்வுகள் காட்டுவதுடன், இப்பகுதியில் அகழ்வாய்வுகளில் கிடைத்த பொருள்கள் சில கிமு இரண்டாவது ஆயிரவாண்டைச் சேர்ந்தவை என்பதும் உறுதிப்படுத்தப்பட்டுள்ளது.

இங்குள்ள பாடசாலைகள் 
ஸ்கந்தவரோதயா கல்லூரி
தமிழ்கந்தையா வித்தியாசாலை

இவற்றையும் பார்க்கவும் 
 யாழ்ப்பாண மாவட்டத்தில் உள்ள ஊர்களின் பட்டியல்
 கந்தரோடை தொல்லியல் களம்

உசாத்துணைகள்

வெளி இணைப்புகள் 
 யாழ்ப்பாணப் பண்பாட்டு உருவாக்கத்தில் கந்தரோடை

யாழ்ப்பாண மாவட்டத்திலுள்ள ஊர்களும், நகரங்களும்
தமிழர் இடையே பௌத்தம்
யாழ்ப்பாண மாவட்டம்
திறன்பேசி

திறன்பேசி (Smartphone) அல்லது நுண்ணறிபேசி என்பது கூடிய பயன்பாடுகளைக் கொண்ட ஒரு நகர்பேசி ஆகும். மின்னஞ்சல், இணையம், ஒளிப்படக்கருவி, தொலைபேசி, ஒலி, இசைப்பெட்டி, குறிப்பு, நாள்காட்டி, தொடர்புகள் எனப் பலதரப்பட்ட செயலிகளை இது கொண்டிருக்கலாம். ஆப்பிளின் ஐ-போன், பிளக்பேரி போன்றவை நுண்ணறி பேசிகள் ஆகும்.

வரலாறு 

ஐபிஎம் சைமன் நுண்ணறி பேசி வரிசையில் முதலாவதாக வெளிவந்தது ஆகும். அது 1992 ஆம் ஆண்டு வடிவமைக்கப்பட்டு மேலும் ஒரு கோட்பாடு உற்பத்தியில் காட்டப்பட்டது.1997 வரை விவேக கைபேசி எனும் உலக வழக்கில் இல்லை.அதன் பிறகு 'எரிக்ஸ்ன்' எனும் கைபேசி நிறுவனம் ஜி.எஸ் பெனொலொப் எனும் மாதிரியைதான் 'விவேக கைபேசியாக' அறிமுகப்படுத்தியது.

மேற்கோள்கள்

நகர்பேசிகள்
மாதகல்

மாதகல் யாழ்ப்பாண மாவட்டத்தின் வலிகாமப் பிரிவில், சண்டிலிப்பாய் பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் வடக்குக் கரையோரமாக அமைந்துள்ள இவ்வூரின் வடக்கு எல்லையில் கடலும், கிழக்கு எல்லையில் மாரீசன்கூடல், பெரியவிளான் ஆகிய ஊர்களும், தெற்கில் பண்டத்தரிப்பும், மேற்கில் சில்லாலையும் உள்ளன. இவ்வூர் மாதகல் கிழக்கு, மாதகல் தெற்கு, மாதகல் மேற்கு என மூன்று கிராம அலுவலர் பிரிவுகளுக்குள் அடங்குகிறது.

வழிபாட்டிடங்கள்
அவை வருமாறு:
 நுணசை முருகமூர்த்தி கோவில் (குறிப்பு: இவ்வாலயத்திலுள்ள கந்தப்பெருமானை "காவடிக் கந்தன்" என அழைப்பர்)
 பாணாகவெட்டி புவனேஸ்வரி அம்மன் கோவில்
 மாதகல் சம்பில்துறை சம்புநாத ஈஸ்வரர் கோவில்
 மாதகல் ஞானசிந்தாமணிப் பிள்ளையார் ஆலயம் (வன்னியர் கோயில்)
 மாதகல் காஞ்சிபுரம் வைரவர் ஆலயம்
 மாதகல் உப்புத்தரவை வைரவர் ஆலயம்
 மாதகல் அரசடி சித்தி விநாயகர் ஆலயம்
 மாதகல் சந்திரமௌலீஸ்வரர் ஆலயம்
 செட்டிகேணிக்கரை ஞானவைரவர் ஆலயம் (விபுலானந்தர் வீதி)
 மாதகல் ஞான வீரபத்திரர் தேவஸ்தானம்
 மாதகல் வடக்கு காளியம்பாள் தேவஸ்தானம்
 மாதகல் புனித தோமையார் ஆலயம்
 மாதகல் புனித அந்தோனியார் ஆலயம்
 மாதகல் புனித செபஸ்தியார் ஆலயம்
 மாதகல் புனித லூர்து மாதா ஆலயம்
 சம்பில்துறை புனித சூசையப்பர் ஆலயம்

பாடசாலைகள்
 மாதகல் நுணசை வித்தியாலயம்
 மாதகல் விக்னேஸ்வரா வித்தியாலயம்
 மாதகல் சென் ஜோசப் மகா வித்தியாலயம்
 மாதகல் சென் தோமஸ் றோமன் கத்தோலிக்க பெண்கள் பாடசாலை

மாதகலைச் சேர்ந்தவர்கள்
 மயில்வாகனப் புலவர்
 மதுரகவிப்புலவர் வ. சூசைப்பிள்ளை
 க. சிவப்பிரகாசம்
 சிற்றம்பலப் புலவர்
 சபா.அருள்சுப்பிரமணியம்
 வையாபுரி ஐயர்
 குமாரசாமி செல்வரத்தினம் (மாதகல் செல்வா)
 புண்ணியமூர்த்தி ரவிராஜன்

இவற்றையும் பார்க்கவும்
 யாழ்ப்பாண மாவட்டத்தில் உள்ள ஊர்களின் பட்டியல்

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
இளவாலை

இளவாலை (Ilavalai) யாழ்ப்பாண மாவட்டத்தின் வலிகாமப் பிரிவில், தெல்லிப்பழை பிரதேச செயலாளர் பிரிவிலும், சண்டிலிப்பாய் பிரதேச செயலாளர் பிரிவிலும், உள்ள ஒரு ஊர் ஆகும். யாழ்ப்பாணக் குடாநாட்டின் வடக்குக் கரையோரமாக அமைந்துள்ள இவ்வூரின் வடக்கு எல்லையில் கடலும், கிழக்கு எல்லையில் நகுலேஸ்வரம், கொல்லங்கலட்டி, பன்னாலை, விதாகபுரம் ஆகிய ஊர்களும், தெற்கில் முள்ளானையும், மேற்கில் மாரீசன்கூடலும் உள்ளன. இவ்வூர் இளவாலை, இளவாலை வடக்கு, இளவாலை வடமேற்கு என மூன்று கிராம அலுவலர் பிரிவுகளாகப் பிரிக்கப்பட்டுள்ளது. யாழ்ப்பாண நகரில் இருந்து 18 கிமீ வடக்கே இளவாலை அமைந்துள்ளது.

இளவாலையில் பிறந்து புகழ் பெற்றவர்கள் 
சந்தியாப்பிள்ளை யேசுரத்தினம், வானொலிக் கலைஞர்
அமுதுப் புலவர்
 நீ. மரிய சேவியர்
 பி. எஸ். எம். சார்லசு

இங்குள்ள பாடசாலைகள்
 மெய்கண்டான் மகா வித்தியாலயம்
 இளவாலை கன்னியர்மடம் மகாவித்தியாலயம்
 புனித ஹென்றியரசர் கல்லூரி
 றோமன் கத்தோலிக்க தமிழ் கலவன் பாடசாலை

இங்குள்ள இறைத்தலங்கள்
அவற்றுள் சில:
 ஆனைவிழுந்தான் விக்ன விநாயகர் ஆலயம்
 ஒல்லுடை ஞானவைரவர் ஆலயம்
 நாதோலை முத்துமாரி அம்மன் ஆலயம்
 நாவலடி வைரவர் ஆலயம்
 இளவாலை வடக்கு இலுப்பையடி ஞானவைரவர் ஆலயம்
 மணலடைப்பு அண்ணமகேஸ்வரர் ஆலயம்
 பேச்சி அம்மன் ஆலயம்
 வசந்தபுரம் கூட்டத்தார் ஆலயம்
 புனித அன்னாள் ஆலயம்
 புனித யாகப்பர் ஆலயம்
 வாழ்வகம் மடுமாதா ஆலயம்
 புனித யூதா ததேயு ஆலயம்
 புனித றீற்றன்னை பங்குத்தளம்
 பத்தாவத்தை புனித பிலிப்பு நேரியார் ஆலயம்

இவற்றையும் பார்க்கவும் 
 யாழ்ப்பாண மாவட்டத்தில் உள்ள ஊர்களின் பட்டியல்

மேற்கோள்கள் 

யாழ்ப்பாண மாவட்டத்திலுள்ள ஊர்களும், நகரங்களும்
முல்லைத்தீவு மாவட்டத்தில் உள்ள ஊர்களின் பட்டியல்

அம்பலவன்பொக்கணை
 அம்பலப்பெருமாள்குளம்
 அம்பாள்புரம்
 அம்மிவைத்தகுளம்
 அமைதிபுரம்
 அனிஞ்சியன்குளம்
 ஆனந்தபுரம்
 அலம்பில்
 அம்பகாமம்
 இந்துபுரம்
 இரணைப்பாலை
 இருட்டுமடு
 இளமருதங்குளம்
 உடையார்கட்டு
 உப்புமாவெளி
 உயிலங்குளம்
 ஐயங்கன்குளம்
 ஒட்டறுத்தகுளம்
 ஒட்டுசுட்டான்
 ஒதியமலை
 ஒலுமடு
 கணேசபுரம்
 கணுக்கேணி
 கரிப்பட்டமுறிப்பு
 கருநாட்டுக்கேணி
 கரும்புளியங்குளம்
 கருவேலங்கண்டல்
 கரைச்சிக்குடியிருப்பு
 கல்லிருப்பு
 கள்ளப்பாடு
 கள்ளிக்காடு
 கற்குளம்
 கற்சிலைமடு
 கனகரத்தினபுரம்
 கூழாமுறிப்பு 
 குமாரபுரம்
 குமுழமுனை
 கெருடமடு
 கைவேலி
 கொக்கிளாய்
 கொக்குத்தொடுவாய்
 கொம்புவைத்தகுளம்
 கொல்லவிளாங்குளம்
 கோட்டைகட்டியகுளம்
 கோம்பாவில்
 கோவில்குடியிருப்பு
 சிரட்டிகுளம்
 சிலாவத்தை
 சிவநகர்
 சிவபுரம்
 சுதந்திரபுரம்
 செம்மலை
 செல்வபுரம்
 தச்சடம்பன்
 தட்டயமலை
 தண்டுவான்
 தண்ணிமுறிப்பு
 தண்ணீரூற்று
 திருமுறிகண்டி
 துணுக்காய்
 தெண்ணியான்குளம்
 தேராங்கண்டல்
 தேராவில்
 தேவிபுரம்
 நட்டாங்கண்டல்
 நமனங்குளம்
 நாவற்குளம்
 நீராவிப்பிட்டி
 பழம்பாசி
 பண்டாரவன்னி
 பனிக்கன்குளம்
 பாண்டியன் குளம்
 பாரதிநகர்
 பாலிநகர்
 பாலையடி
 பிரப்புவெட்டுவான்
 புகழேந்திநகர்
 புத்துவெட்டுவான்
 புதுமாத்தளன்
 புதரிக்குடா
 புதுக்குடியிருப்பு
 புளியங்குளம்
 பூதர்குளம்
 பூவரசங்குளம்
 பெரிய இத்திமடு
 பெரியகுளம்
 பேராறு
 மணல்குடியிருப்பு
 மணவாளன்பட்டமுறிப்பு
 மதவாளசிங்கன்குளம்
 மருதம்பூவல்
 மல்லிகைத்தீவு
 மாங்குளம்
 மாணிக்கபுரம்
 மாமூலை
 முத்துவிநாயகபுரம்
 முத்தையன்கட்டுக்குளம்
 முல்லைத்தீவு
 முள்ளியவளை
 முள்ளிவாய்க்கால்
 மூன்றுமுறிப்பு
 யோகபுரம்
 வட்டாங்கண்டல்
 வட்டுவாகல்
 வண்ணாங்குளம்
 வலைஞர்மடம்
 வள்ளிபுனம்
 வள்ளுவர்புரம்
 வவனிக்குளம்
 வற்றாப்பளை
 வன்னிவிளாங்குளம்
 விசுவமடு
 வித்தியாபுரம்
 விநாயகபுரம்

இவற்றையும் பார்க்கவும்
 யாழ்ப்பாண மாவட்டத்தில் உள்ள ஊர்களின் பட்டியல்
 கிளிநொச்சி மாவட்டத்தில் உள்ள ஊர்களின் பட்டியல்
 மன்னார் மாவட்டத்தில் உள்ள ஊர்களின் பட்டியல்
 வவுனியா மாவட்டத்தில் உள்ள ஊர்களின் பட்டியல்
 திருகோணமலை மாவட்டத்தில் உள்ள ஊர்களின் பட்டியல்
 மட்டக்களப்பு மாவட்டத்தில் உள்ள ஊர்களின் பட்டியல்
 அம்பாறை மாவட்டத்தில் உள்ள ஊர்களின் பட்டியல்

முல்லைத்தீவு மாவட்டத்தில் உள்ள ஊர்களும், நகரங்களும்
கொக்கட்டிச்சோலைப் படுகொலைகள், 1987

கொக்கட்டிச்சோலைப் படுகொலைகள் அல்லது இறால் பண்ணைப் படுகொலைகள் 1987 ஆம் ஆண்டு சனவரி 28, 29, 30 ஆகிய நாட்களில் இலங்கையின் மட்டக்களப்பு மாவட்டத்தில் கொக்கட்டிச்சோலையில் நடந்தது.  இதில் 86 தமிழ் இளைஞர்கள் இலங்கை அரச படைகளால் படுகொலை செய்யப்பட்டனர்.

மேற்கோள்கள் 
 

முதலாம் ஈழப்போரில் இலங்கை இராணுவத்தினரின் தாக்குதல்கள்
இலங்கையில் தமிழர்கள் படுகொலைகள்
இலங்கையில் மனித உரிமைகள்
1987 நிகழ்வுகள்
இலங்கையில் பொதுமக்கள் படுகொலைகள்
அம்பாறை மாவட்டத்தில் உள்ள ஊர்களின் பட்டியல்

இலங்கை, அம்பாறை மாவட்டத்தில் உள்ள ஊர்களினதும் நகரங்களினதும் பட்டியல் இங்கு இடப்படுகிறது. இது ஒரு முழுமையான பட்டியல் அல்ல.

 அக்கரைப்பற்று
 அட்டாளைச்சேனை
 அளிகம்பை
 அன்னமலை
 ஆலிம்நகர்
 ஆலையடிவேம்பு
 இசாங்கனிச்சேனை
 இதயபுரம்
 இறக்காமம்
 ஒலுவில்
 கஞ்சிகுடிச்சாறு
 கண்ணகி கிராமம்
 கருங்கொடித்தீவு
 கருவாட்டுக்கல்
 கல்முனைக்குடி
 கல்முனை
 களப்புக்காடு
 கனகர் கிராமம்
 காஞ்சிரங்குடா
 காரைதீவு
 குண்டுமடு
 கோமாரி
 கோளாவில்
 சங்கமாங்கண்டி
 சம்மாந்துறை
 சவளக்கடை
 சாய்ந்தமருது
 சாலம்பக்கேணி
 சாஸ்திரவெல
 சின்னப் புதுக்குடியிருப்பு
 சின்னமுகத்துவாரம்
 செந்நெல்கிராமம்
 சென்னைப்பெண்டிருப்பு/சேனைக்குடியிருப்பு
 சொறிக்கல்முனை
 தங்கவேலாயுதபுரம்
 தம்பட்டை
 தம்பிலுவில்
 தாண்டியடி
 திருக்கோவில்
 தீகவாபி
 நற்பிட்டிமுனை
 நாவற்காடு
 நாவிதன்வெளி
 நிந்தவூர்
 பசறிச்சேனை
 பட்டியடிப்பிட்டி
 பள்ளிக்குடியிருப்பு
 பன்சல்கொட
 பாக்கியாவத்தை
 பாண்டிருப்பு
 பாணமை
 பாணன்காடு
 பாலமுனை
 பெரியநீலாவணை
 பொத்துவில்
 மருதமுனை
 மல்கம்பிட்டி
 மல்வத்தை
 மலையடிக்கிராமம்
 மாவடிப்பள்ளி
 வட்டிவெளி
 வரிப்பத்தாஞ்சேனை
 வாச்சிக்குடா
 விநாயகபுரம், இலங்கை
 வீரமுனை
 ஹிஜ்ரா நகர்
 11ம் கிராமம்

இவற்றையும் பார்க்கவும்
 யாழ்ப்பாண மாவட்டத்தில் உள்ள ஊர்களின் பட்டியல்
 கிளிநொச்சி மாவட்டத்தில் உள்ள ஊர்களின் பட்டியல்
 முல்லைத்தீவு மாவட்டத்தில் உள்ள ஊர்களின் பட்டியல்
 மன்னார் மாவட்டத்தில் உள்ள ஊர்களின் பட்டியல்
 வவுனியா மாவட்டத்தில் உள்ள ஊர்களின் பட்டியல்
 திருகோணமலை மாவட்டத்தில் உள்ள ஊர்களின் பட்டியல்
 மட்டக்களப்பு மாவட்டத்தில் உள்ள ஊர்களின் பட்டியல்
உத்தராயணம்

தை , மாசி , பங்குனி , சித்திரை , வைகாசி , ஆனி  ஆகிய ஆறு மாதங்களும் உத்தராயண காலமாகும். கதிரவன் தெற்கிலிருந்து வடக்கு நோக்கிச் செல்லும் காலமாகும். தேவர்களுடைய ஒரு பகல் பொழுது காலமாகும். மிகவும் புண்ணியமான காலம். இக்காலத்தில் இறப்பவர்களுக்கு மறுபிறவியில்லை என்பது ஒரு நம்பிக்கை. உத்தராயண கால ஆரம்பமாக தை மாதம் அதாவது தைப்பொங்கல் திருநாள் கருதப்படுகிறது.

மேற்கோள்கள்

இவற்றையும் காண்க 
தட்சிணாயணம்

சோதிடம்
இந்து சமய நம்பிக்கைகள்
இலங்கை அரசுத் தலைவர் தேர்தல், 2005

2005 இலங்கை அரசுத் தலைவர் தேர்தல் 2005 ஆம் ஆண்டு நவம்பர் 17 ஆம் நாள் இபம்பெற்றது. பிரதமர் மகிந்த ராஜபக்ச அவரை எதிர்த்துப் போட்டியிட்ட முன்னாள் பிரதமர் ரணில் விக்கிரமசிங்கவை வெற்றி பெற்று நவம்பர் 13 ஆம் நாள் பதவியில் அமர்ந்தார்.

முடிவுகள்

மேற்கோள்கள்

இலங்கை அரசுத்தலைவர் தேர்தல்கள்
2005 தேர்தல்கள்
கே. வி. தங்கபாலு

கே. வி. தங்கபாலு (ஆங்கிலம்: K. V. Thangkabalu) ஓர் தமிழக அரசியல்வாதி ஆவார். இவர் சேலம் மாவட்டம் குறிச்சி கிராமத்தில் மார்ச் 15,1950ஆம் நாள் பிறந்தார். இவரது மனைவி பெயர் ஜெயந்தி. இவருக்கு 1 மகன்,1 மகள் உள்ளனர்.

இவர் அகில இந்திய காங்கிரஸ் உறுப்பினராகவும்,தமிழக இளைஞர் காங்கிரஸ் தலைவராகவும், தமிழக காங்கிரஸ் பொதுச்செயலாளராகவும், மத்திய அரசில் சமூகநலத்துறை இணை அமைச்சராகவும் பணியாற்றியுள்ளார். ஒருமுறை நாடாளுமன்ற மாநிலங்களவை உறுப்பினராகவும், இருமுறை நாடாளுமன்ற மக்களவை உறுப்பினராகவும்,தமிழக காங்கிரஸ் தலைவராகவும் பணியாற்றி உள்ளார்.
இவரது மனைவி ஜெயந்தி மெகா டிவி எனும் தமிழ்த் தொலைக்காட்சி அலைவரிசையை நடத்தி வருகிறார்.

மேற்கோள்கள் 

வாழும் நபர்கள்
1950 பிறப்புகள்
14வது மக்களவை உறுப்பினர்கள்
10வது மக்களவை உறுப்பினர்கள்
சேலம் மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
உமையாள்புரம் கே. சிவராமன்

உமையாள்புரம் காசிவிஸ்வநாத சிவராமன் (பி. டிசம்பர் 17, 1935), ஒரு மிருதங்க வாசிப்பாளர், அறிஞர். இந்தியக் குடியரசின் படைத்துறை-சாராத விருதுகளில் இரண்டாவது உயரிய விருதான பத்ம விபூசண் விருதை 2010-ஆம் ஆண்டு பெற்றார்; அவருக்கு கலைத்துறையில் இவ்விருது அளிக்கப்பட்டது. அருபதி நடேசன், தஞ்சாவூர் வைத்தியநாதன், பாலக்காடு டி. எஸ். மணி ஐயர், கும்பகோணம் ரங்கு ஆகியோரிடம் இவர் இசைப்பயிற்சி பெற்றார். சிவராமன் தனது பத்தாவது வயதில் முதல் அரங்கேற்றத்தை நிகழ்த்தினார். மிருதங்க வாசிப்பில் புதிய உத்திகள், புதுமைகளைப் புகுத்தியவர்; வட இந்திய இசைக்கலைஞர்களுடன் ஜுகல்பந்தி என்ற நிகழ்ச்சிகளையும் நிகழ்த்தியவர்.

ஆராய்ச்சி, புதுமை
சிவராமன் மிருதங்கக் கலையில் மூல ஆய்வுகளை மேற்கொண்டு வருபவர். மிருதங்க வாசிப்பில் பல நுணுக்கங்களையும் பிறர் அறிந்திட வகுப்புகளும் எடுத்து வருபவர். 
முதன்முதல் இழைக்கண்ணாடியால் தயாரிக்கப்பட்ட மிருதங்கத்தை அறிமுகப்படுத்திய இவர், பதனிட்ட தோல், பதனிடாத தோல் ஆகியவற்றைக் கொண்டு தயாரிக்கப்பட்ட மிருதங்கங்களை தனித்தனியே ஆராய்ச்சி செய்துள்ளார். மிருதங்க வாசிப்பில் கிடைக்கும் வெவ்வேறு மேற்சுரங்களுக்கு மிருதங்கத்தில் உள்ள கருந்திட்டுப் பகுதி எவ்வாறு காரணமாயுள்ளது என்று ஆய்வு செய்துள்ளார்.

விருதுகள்
 1981-தமிழக அரசின் மாநில இசைக்கலைஞர் விருது.
 1984-தி இந்தியன் ஃபைன் ஆர்ட்ஸ் சொசைட்டியின் சங்கீத கலாசிகாமணி விருது.
 1986-சென்னை ஸ்ரீ கிருஷ்ண கான சபாவின் சங்கீத சூடாமணி விருது
 1988-இந்திய அரசின் பத்ம ஸ்ரீ விருது.
 1992-தமிழக அரசின் கலைமாமணி விருது.
 1998-இந்திய குடியரசுத்தலைவரின் தேசிய குடிமகன் விருது.
 2001-மியூசிக் அகாதெமியின் சங்கீத கலாநிதி விருது
 2003-இந்திய அரசின் பத்ம பூசண் விருது.
 2010-இந்திய அரசின் பத்ம விபூசண் விருது.
 2014-வாழும் பெருங்கலைஞர் விருது; வழங்கியது: சென்னை ரோட்டரி கிளப், டி. நகர் 
 2018-இசைப்பேரறிஞர் விருது, வழங்கியது: தமிழ் இசைச் சங்கம்
 2022-முனைவர் பட்டம் (கவுரவ பட்டம்). திண்டுக்கல் காந்தி கிராமம் கிராமியப் பல்கலைக்கழகம்

மேற்கோள்கள்

வெளியிணைப்புகள்
 Discussion on Percussion - ஒரு கலந்துரையாடல்
 ஆவணப்படம்

மிருதங்கக் கலைஞர்கள்
பத்மசிறீ விருது பெற்ற தமிழர்கள்
பத்ம பூசண் விருது பெற்ற தமிழர்கள்
பத்ம விபூசண் விருது பெற்ற தமிழர்கள்
சங்கீத கலாநிதி விருது பெற்றவர்கள்
சங்கீத கலாசிகாமணி விருது பெற்றவர்கள்
சங்கீத சூடாமணி விருது பெற்றவர்கள்
1935 பிறப்புகள்
வாழும் நபர்கள்
கலைமாமணி விருது பெற்றவர்கள்
பத்மசிறீ விருது பெற்ற கருநாடக இசைக் கலைஞர்கள்
ஊர் பெயரால் அறியப்படும் மக்கள்
நாராயணன் வாகுல்

நாராயணன் வாகுல் (Narayanan Vaghul) (1936 - 18 மே 2024) இந்தியாவின் முக்கிய வங்கியர்களுள் ஒருவர். 2010 -ஆம் ஆண்டில் பத்ம பூசண் விருது பெற்றவர்களுள் ஒருவர். வணிகம், தொழில் பிரிவில் இவருக்கு இவ்விருது வழங்கப்பட்டது. நிதித்துறையில் 50 ஆண்டுகள் அனுபவம் வாய்ந்த வாகுல், ஐசிஐசிஐ வங்கியின் தலைவராக நீண்டநாட்கள் இருந்தவர்; தற்போது பல முன்னணி நிறுவனங்களுக்கு இயக்குநராக உள்ளார் (ஆர்சலார் மிட்டல், விப்ரோ).

ஆரம்ப கால வாழ்க்கை 
வாகுல் 1936 இல் அப்போதைய பிரித்தானிய இந்தியாவில் தென்னிந்திய கிராமங்கள் ஒன்றில், ஒரு சராசரி குடும்பத்தில் எட்டு பிள்ளைகளில் இரண்டாவதாகப் பிறந்தார். சென்னை, இராமகிருஷ்ணா மிஷன் பள்ளியில் பயின்ற பின்னர் இலயோலாக் கல்லூரியில் 1956-இல் இளங்கலை வணிகவியல் பட்டம் பெற்றார்.  பின்னர் ஒரு நேர்காணலில், தான் இந்தியக் குடியியல் பணிகளில் சேர விரும்பியபோது, வயது குறைந்ததன் காரணமாக விண்ணப்பத்தை தவறவிட்டதாகக் கூறினார்.

தொழில் 
வாகுல், இந்தியாவின் பொதுத்துறை வங்கியான பாரத ஸ்டேட் வங்கியில் அதிகாரியாக தனது வாழ்க்கையைத் தொடங்கினார். வங்கியில் தான் பணிபுரிந்த காலத்தில், அப்போதைய தலைவர் ஆர். கே. தல்வார் அவர்களால் வழிகாட்டப்பட்டார். பாரத ஸ்டேட் வங்கியில் 19 ஆண்டுகள் பணியாற்றிய பிறகு, தேசிய வங்கி மேலாண்மை நிறுவனத்திற்குச் சென்றார். 1978 இல் மற்றொரு பொதுத்துறை வங்கியான இந்திய மத்திய வங்கியில் சேருவதற்கு முன்பு அதன் இயக்குநரானார். 1981 இல், வாகுல் இந்தியன் வங்கியின் தலைவர் மற்றும் நிர்வாக இயக்குநராக நியமிக்கப்பட்டார்.

1985 ஆம் ஆண்டில் முன்னாள் பிரதமர் இராஜீவ் காந்தியால் இந்திய தொழில்துறை கடன் மற்றும் முதலீட்டுக் கழகத்தின் தலைவர் மற்றும் நிர்வாக இயக்குநராக நியமிக்கப்பட்டார். ஐசிஐசிஐ வங்கி என்ற பெயரைப் பெற்று இந்தியாவின் மிகப்பெரிய தனியார் துறை வங்கியாக இந்த நிறுவனம் மாற்றப்படும் போது இவர் தலைமை தாங்கினார். வாகுல் 1996-இல் ஓய்வு பெற்றார். ஆனால் 2009 வரை அதன் நிர்வாகமற்ற தலைவராக இருந்தார். வங்கியில் மாற்றத்தை ஏற்படுத்தியதோடு மட்டுமல்லாமல், ஐசிஐசிஐயில் இருந்த காலத்தில் கு. வா. காமத், கல்பனா மோர்பாரியா, சிகா சர்மா மற்றும் நசிகேத் மோர் உள்ளிட்ட தலைவர்களிடமிருந்து பணியைக் கற்றுக் கொண்டதில் குறிப்பிடத்தக்கவராக இருந்தார். அவர்களில் பலர் பிற பொது மற்றும் தனியார் துறை நிதி நிறுவனங்களை வழிநடத்தி வந்தனர்.

விப்ரோ, மகிந்திரா அண்டு மகிந்திரா, அப்போலோ மருத்துவமனை மற்றும் மிட்டல் ஸ்டீல் உள்ளிட்ட பல நிறுவனங்களின் குழுவில் வாகுல் இயக்குநராக பணியாற்றினார். இந்தியாவின் முதல் சிறப்பு பொருளாதார மண்டலங்கள் ஒன்றாக அமைக்கப்பட்டபோது, சென்னையில் உள்ள மஹிந்திரா வேர்ல்ட் சிட்டியின் தலைவராகவும், நிதிச் சேவை நிறுவனமான கிரிசிலின் முதல் தலைவராகவும் இருந்தார்.

2010 ஆம் ஆண்டில் வர்த்தகம் மற்றும் தொழில்துறை பிரிவில் இந்தியாவின் மூன்றாவது மிக உயர்ந்த சிவில் விருதான பத்ம பூசண் விருது வகுலுக்கு வழங்கப்பட்டது. பிசினஸ் இந்தியா 1991 ஆம் ஆண்டின் பிசினஸ் மேன் மற்றும் தி எகனாமிக் டைம்ஸின் வாழ்நாள் சாதனையாளர் விருது உட்பட பல விருதுகளை வென்றார். இந்தியாவின் தன்னார்வ தொண்டு நிறுவனங்களில் ஒன்றான கிவ் இந்தியாவின் தலைவராகவும் இருந்தார்.

நாராயணன் தனது தீவிர ஈடுபாடு மற்றும் தொண்டுப் பணிகளுக்காக 2012 ஆம் ஆண்டில் கார்ப்பரேட் கேட்டலிஸ்ட்-ஃபோர்ப்ஸ் பரோபகார விருதைப் பெற்றார்.

சொந்த வாழ்க்கை 
வாகுல் பத்மா என்பவரை மணந்தார். இவர்களுக்கு இரண்டு குழந்தைகள் இருந்தனர்-மோகன் என்ற ஒரு மகனும் சுதா என்ற ஒரு மகளும் இருந்தனர். 

வாகுல் 18 மே 2024 அன்று தனது 88வயதில் இறந்தார்.

மேற்கோள்கள் 

இந்திய வங்கியாளர்கள்
2024 இறப்புகள்
1936 பிறப்புகள்
சாமை

சாமை (Panicum sumatrense, Little Millet) ஒரு தானியம் ஆகும்.  இது ஒரு புன்செய் நிலப் பயிர்.  இது இந்தியாவிலும் விளைவிக்கப்படுகிறது.

உணவு 
இந்த தானியத்தின் மாவு மூலம் ரொட்டி, புட்டு, கேக், பிஸ்கட் செய்யப்படுகிறது.

வேளாண்மை 
 ஐந்து கிலோ விதை சாமை கொண்டு பொதுவாக 1 ஏக்கருக்கு விதைக்கலாம்.
 80-ம் நாளில் கதிர் பிடித்து, 100 முதல் 110 நாட்களில் முற்றி அறுவடைக்குத் தயாராகிவிடும்.
 சாமை விதையின் அளவு மிக சிறியதாக இருப்பதால் அது முளைத்துவர ஐந்து முதல் ஏழு நாட்கள் ஆகும்.
 விதைக்கும் முன்னர் சாமை விதைகளை ஒரு லிட்டர் தண்ணீரில் 100 மில்லி இளநீர் கரைசலில் ஆறு மணி நேரம் ஊற வைத்து பின்னர் விதைப்பு செய்வதால், இளநீரில் உள்ள பொட்டாஷ் சத்தின் கராணமாக வறட்சியை தாங்கி வளர்ந்து நல்ல மகசூலை கொடுக்கும்.
 சாமைப் பயிரை அதிக பூச்சி நோய்கள் தாக்குவதில்லை.
 மாதம் ஒரு முறை வீதம் இரண்டு முறை மட்டும் ஜீவாமிர்தக் கரைசலை பாசனத் தண்ணீரோடு கலந்து விடலாம்.
சாமை கதிர்கள் நன்று முற்றி காய்ந்த பின் அறுவடை செய்து, தானியங்களை பிரித்தெடுத்து சுத்தம் செய்து காய வைத்து சேமிக்க வேண்டும்.
 ஒரு ஏக்கருக்கு 600 முதல் 800 கிலோ தானிய விளைச்சல் கிடைக்கும்.

மேற்கோள்கள்

சிறு தானியங்கள்
தானியங்கள்
தினைகள்
ஹன்சிகா மோட்வானி

ஹன்சிகா மோட்வானி (, பிறப்பு: ஆகத்து 9, 1991) ஓர் இந்திய நடிகையும் முன்னாள் குழந்தை நடிகையும் ஆவார். முதன்மையாக தமிழ், தெலுங்கு திரைப்படங்களில் தோன்றும் இவர் சில இந்தி, கன்னடத் திரைப்படங்களிலும் தோன்றுகிறார்.

சொந்த வாழ்க்கை 
இவர் இந்தியாவில் மங்களூரில் பிறந்தார். இவரது தந்தை பிரதீப் மோட்வானி தொழிலதிபரும், தாயார் மோனா மோட்வானி தோல்நோய் நிபுணரும் ஆவர். ஹன்சிகாவின் தாய்மொழி சிந்தியாக இருந்த போதும் தெலுங்கு, மராத்தி, பெங்காலி, ஆங்கிலம், இந்தி, துளு, தமிழ் ஆகிய மொழிகளை சரளமாகப் பேசுவார். மும்பையில் போடார் பன்னாட்டுப் பள்ளியில் கல்வி பயின்றார்.

தொழில் வாழ்க்கை
ஷக்கலக்கா பூம் பூம் என்றழைக்கப்பட்ட தொடரின் மூலம் ஹன்சிகா அவரது தொலைக்காட்சிப் பயணத்தைத் தொடங்கினார் (இது சஞ்சு என்ற பையனைப் பற்றியும் அவனது மந்திரப் பென்சிலைப் பற்றியதுமான கதையாகும்). அதே நேரத்தில் தேஸ் மெய்ன் நிக்லா ஹோகா சானத் என்ற இந்தியத் தொடரில் குழந்தை நட்சத்திரமாக ஹன்சிகா நடித்தார். இதற்காக ஸ்டார் பரிவார் விருதுகளில் விருப்பமான குழந்தை விருதை அவர் பெற்றார். கோய் மில் கயா திரைப்படத்தில் வரும் குழந்தைகளில் ஒருவராகவும் நடித்திருந்தார்.

ஹன்சிகா, பூரி ஜெகனாத்தின் தெலுங்குத் திரைப்படம் தேசமுதுருவில் அல்லு அர்சுனுக்கு ஜோடியாக நடித்து கதாநாயகியாக முதன்முதலில் அறிமுகமானார். இது குற்றப் பத்திரிகை நிருபர் ஒருவர் ஒரு சன்யாசியின் மேல் காதல் கொள்வதைப் பற்றியத் திரைப்படமாகும். இதில் சன்யாசியாக ஹன்சிகா நடித்திருந்தார்.

பாலிவுட்டில் ஒரு முக்கிய நடிகையாக ஆப் கா சரூர் - த ரியல் லவ் ஸ்டோரி யில் இமேஷ் ரெஷிமியாவுடன் ஹன்சிகா அவரது முதல் தொடக்கத்தைத் தந்தார். இதில் இமேஷ் ரெஷிமியாவின் காதலி ரியாவாக பாத்திரம் ஏற்றிருந்தார். 29 ஜூன் 2007 அன்று இத்திரைப்படம் வெளியானது, இத்திரைப்படம் இடைப்பட்ட வெற்றியைக் கொடுத்தது. இதன் பின்னர் ஹீ: த ஒன்லி ஒன் எனத் தலைப்பிடப்பட்ட இந்தித் திரைப்படத்தில் அவரது குடும்பத்திற்காகப் பழிவாங்கும் தயக்கமற்ற ஒரு கொலைகாரி பாத்திரத்தில் நடிக்க கையொப்பமிட்டிருந்தார், இப்படம் இடைநடுவில் கைவிடப்பட்டது.

புனித் ராஜ்குமாருடன் பிந்தாஸ் எனும் கன்னடத் திரைப்படத்தில் நடித்தார். இத்திரைப்படம் 15 பிப்ரவரி 2008 அன்று வெளியானது, இது ஹன்சிகா இதுவரை நடித்த ஒரேயொரு கன்னடத் திரைப்படமாக இருக்கிறது. 2008 ஆம் ஆண்டு மே மாதம் வெளியான காண்ட்ரி திரைப்படத்தில் அவர் ஜூனியர் என்டிஆர் உடன் இணைந்து நடித்தார். இத்திரைப்படம் மிதமான வெற்றியைப் பெற்றது. மேலும் மஸ்கா எனும் தெலுங்குத் திரைப்படத்தில் ராமுடன் ஒரு முக்கியப் பாத்திரத்தில் நடித்தார்.

நடிகர் தனுஷ் உடன் மாப்பிள்ளை திரைப்படத்தில் நடித்ததன் மூலம் தமிழில் அறிமுகமானார். பின்னர் எங்கேயும் காதல், வேலாயுதம், ஒரு கல் ஒரு கண்ணாடி போன்ற தமிழ்த் திரைப்படங்களிலும் நடித்திருக்கிறார்.

திரைப்பட விவரங்கள்

குறிப்புகள்

புற இணைப்புகள் 

 
 ஹன்சிகா மோட்வானி ஆல்பம் 

கன்னடத் திரைப்பட நடிகர்கள்
தமிழ்த் திரைப்பட நடிகைகள்
வாழும் நபர்கள்
1991 பிறப்புகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
மலையாள மனோரமா

மலையாள மனோரமா கேரள மாநிலம் கோட்டயம் நகரிலிருந்து வெளியாகும் மலையாள மொழி காலை நாளிதழ் ஆகும். இதனை மலையாள மனோரமா கம்பெனி லிமிடெட் எனும் நிறுவனம் பதிப்பிடுகிறது. தற்போது மாமென் மேத்யூ என்பவரைத் தலைவராகக் கொண்டு இயங்கும் இந்த நாளிதழின் முதல் இதழ் ஒரு வாராந்திர இதழாக 22 மார்ச் 1888 அன்று வெளியானது. நாள்தோறும் 1.9 மில்லியன் பிரதிகள் விற்பனையாகின்றன. 8 மில்லியன் பேர் வாசகர்களாக உள்ளனர். கேரள மாநிலத்தின் இரண்டாவது பழைமையான செய்தித்தாளாக மலையாள மனோரமா கருதப்படுகிறது. கேரளாவின் முதல் செய்தித்தாள் தீபிகா எனும் இதழாகும். இணையவழி பதிப்பையும் மனோரமா நடத்துகிறது.

இந்நிறுவனத்திலிருந்து ஆங்கிலம், இந்தி மொழிகளில் மகளிர், குழந்தைகளுக்கான இதழ்கள் வெளியாகின்றன. செய்தித் தொலைக்காட்சி, பொழுதுபோக்குத் தொலைக்காட்சிகள் இயங்குகின்றன. ஆங்கில மொழியில் தி வீக் (The Week) இதழ் வாரந்தோறும் வெளியாகிறது.

வரலாறு
ஒரு கூட்டுப் பங்கு வெளியீட்டு நிறுவனமாக, இந்திய குடியரசின் முதல் கூட்டுப் பங்கு வெளியீட்டு நிறுவன அந்தஸ்தைப் பெறுவதற்காக திட்டமிடப்பட்ட இது, 1888 ஆம் ஆண்டில் கண்டதில் வர்கீஸ் மாப்பிள்ளை என்பவரால் கோட்டயத்தில் இணைக்கப்பட்டது. அப்போது அது திருவாங்கூர் இராஜ்ஜியத்தில் ஒரு சிறு நகரம், தற்சமயம் இந்தியாவின் கேரள மாநிலத்தின் ஒரு பகுதி. மலையாள மனோரமா வின் முதல் பதிப்பு மார்ச் 22, 1890 அன்று ஆர்தோடாக்ஸ் சர்ச்சின் மாலங்காரா மெட்ரோபோலியன் எச்.ஜி. ஜோசப் மார் டையோனைசியசின் சொந்த அச்சகத்திலிருந்து வெளியிடப்பட்டது. மலையாள மனோரமா  என்னும் பெயர் திருவல்லாவிலிருந்து வில்லுவரவட்டத்து கவிஞர் ராகவன் நாயரால் தேர்வுசெய்யப்பட்டது. கேரள வர்மா சின்னத்தை வழங்கினார். இது திருவாங்கூர் இராஜ்ஜிய சின்னத்தின் ஒரு அங்கமாக இருந்தது. இரண்டு ஆண்டு காலத்தில், இணைக்கப்பட்ட தேதியிலிருந்து வெளியீடு துவங்கியது வரையில் நிறுவனம் பல சவால்களை எதிர்கொண்டது. தகவல் சார்ந்த மாதாந்திர இதழான டெல் மி வையையும் அது வெளியிடுகிறது.

மலையாள மனோரமா, மாத்ருபூமி இதழ்களுக்கிடையேயான ஒரு ஒப்பீடு:
(ராபின் ஜெஃப்ரி எழுதிய India's Newspaper Revolution (2000) எனும் நூல், கே. எம். ஜார்ஜ் எழுதிய Western Influence on Malayalam Language and Literature (1972),  ஆடிட் பீரோ ஆஃப் சர்குலேசன்சு (ABC) 2013 ஆகியவற்றின் அடிப்படையில்)

அச்சிடப்படும் இடங்கள்

 கோட்டயம், கோழிக்கோடு, திருவனந்தபுரம், கொச்சி, திருச்சூர், கண்ணூர், கொல்லம், பாலக்காடு, மலப்புறம், பத்தனம்திட்டா, ஆலப்புழை, மங்களூர், பெங்களூர், சென்னை, மும்பை, தில்லி, துபாய், மனாமா, தோகா

தலைமை ஆசிரியர்களாக பணியாற்றியவர்கள்

 கண்டத்தில் வர்கீசு மாப்பிள்ளை (1890 - 1904)
 கே. சி. மாமேன் மாப்பிள்ளை (1904 - 1938, 1947 - 1954)
 கே. எம். செரியன் (1954 - 1973)
 கே. எம். மாத்யூ (1973 - 2010)
 மாமேன் மாத்யூ (2010–இப்போது வரை)

மேற்கோள்கள்

வெளி இணைப்புகள்
 

கேரள நாளிதழ்கள்
மலையாள நாளிதழ்கள்
ஜே. சி. குமரப்பா

ஜோசப் கொர்னேலியஸ் செல்லதுரை குமரப்பா (Joseph Chelladurai Cornelius Kumarappa; சனவரி 4, 1892 – சனவரி 30, 1960) என்னும் முழுப்பெயர் கொண்ட ஜே. சி. குமரப்பா என்பவர் காந்தியத் தத்துவத்துக்குப் பொருளாதார வடிவம் அமைத்துக் கொடுத்தவர் எனக் கருதப்படுபவர். தமிழ் நாட்டைச் சேர்ந்த தமிழரான இவர், பட்டயக் கணக்கராக விளங்கினார்.

பின்னர் நிர்வாக மேலாண்மை, பொருளியல் ஆகிய துறைகளிலும் தகைமைகள் பெற்றார். காந்தியடிகளால் ஈர்க்கப்பட்டு அவருடன் இணைந்து பணியாற்றிய குமரப்பா, காந்தியடிகளால் தோற்றுவிக்கப்பட்ட பல்கலைக்கழகமான குஜராத் வித்யா பீடத்தில் பொருளாதாரப் பேராசிரியராகவும் இருந்தார்.

காந்தியின் "யங் இந்தியா" பத்திரிகையின் ஆசிரியர் பொறுப்பிலும் இவர் பணிபுரிந்துள்ளார். ஜே.சி.குமரப்பா தனது ஓய்வுக் காலத்தில் மதுரை மாவட்டத்தின் தே.கல்லுப்பட்டியில் உள்ள காந்தி நிகேதன் ஆசிரமத்திற்கு வருகை புரிந்தார். குமரப்பா காந்திநிகேதன் ஆசிரமத்தை 1956-இல் சட்டபூர்வமாக பதிவு செய்து, அதன் முதல் தலைவரானார். குமரப்பா 1960-இல் மறைந்தார்.

ஜே. சி. குமரப்பாவின் 75வது பிறந்தநாளை முன்னிட்டு  4 சனவரி 1967 அன்று காந்தி நிகேதன் ஆசிரமத்தில் குமரப்பா கிராமிய தன்னாட்சி நிறுவனம் துவக்கப்பட்டது. இந்நிறுவனத்தில்  மகளிர் மற்றும் இளையோருக்குப் பல்வேறு தொழிற்பயிற்சிகள் வழங்கப்படுகின்றன.

தமிழில் மொழிபெயர்க்கப்பட்ட இவரது படைப்புகள்
 நிலைத்த பொருளாதாரம் [தன்னறம்]
 தாய்மைப் பொருளாதாரம்
 இரும்புத் திரைக்குப் பின்னால் ரஷ்யா
டிராக்டர் சாணி போடுமா? (ஜே.சி.குமரப்பா பற்றிய கட்டுரைத் தொகுப்பு) - தன்னறம் வெளியீடு

மேற்கோள்கள்

வெளி இணைப்புகள்
Economic and Political Weekly, vol. 40 no. 52 Dec 24, 2005
குமரப்பா ஊர்த் தன்னாட்சி நிறுவனம் 
குமரப்பாவின் வரலாறு
குமரப்பா போற்றிய புகைப்படம் தினமணி 
எளிமையின் சிகரம் குமரப்பா தினமணி
குமரப்பா நினைவலை தினமணி

தமிழ் பொருளியல் அறிஞர்கள்
காந்தியவாதிகள்
1892 பிறப்புகள்
1960 இறப்புகள்
தமிழ்நாட்டு இந்திய விடுதலைப் போராட்ட வீரர்கள்